ลือกระฉ่อน! “หมอพงศ์ศักดิ์-สุระ” ควักกระเป๋าเฉียด 700 ลบ. เก็บบิ๊กล็อต SSP
ลือกระฉ่อน! “หมอพงศ์ศักดิ์-สุระ” ควักกระเป๋าเฉียด 700 ลบ. เก็บบิ๊กล็อต SSP รวม 55.93 ล้านหุ้น ราคาเฉลี่ยหุ้นละ 12.10 บ. 
ลือกระฉ่อน! “หมอพงศ์ศักดิ์-สุระ” ควักกระเป๋าเฉียด 700 ลบ. เก็บบิ๊กล็อต SSP รวม 55.93 ล้านหุ้น ราคาเฉลี่ยหุ้นละ 12.10 บ. 
6 ก.ค. 2564

ผู้สื่อข่าวรายงานว่า วันนี้ (6 ก.ค.2564) มีรายงานการซื้อขายหุ้นบิ๊กล็อตของบริษัท เสริมสร้าง พาวเวอร์ คอร์ปอเรชั่น จำกัด (มหาชน) หรือ SSP ทั้งหมด 6 รายการ จำนวน 31,930,000 หุ้น มูลค่าซื้อขาย 386.35 ล้านบาท ในราคาเฉลี่ยหุ้นละ 12.10 บาท และบริษัท เสริมสร้าง พาวเวอร์ คอร์ปอเรชั่น จำกัด (มหาชน) หรือ SSP-F บนกระดานซื้อขายต่างชาติ จำนวน 1 รายการ ปริมาณ 24,000,000 หุ้น มูลค่ารวม 290.40 ล้านบาท ราคาเฉลี่ย 12.10 บาทต่อหุ้น ดังนั้นวันนี้จึงมีรายการ Big Lot ของหุ้น SSP รวมทั้งสิ้น 55,930,000 หุ้น มูลค่ารวม 676.75 ล้านบาท
โดยราคาหุ้น SSP ปิดตลาดวันนี้ที่ระดับ 15.20 บาท บวก 1.10 บาท หรือ 7.80% สูงสุดที่ 15.70 บาท ต่ำสุดที่ 14.40 บาท ด้วยมูลค่าซื้อขาย 1.45 พันล้านบาท
อย่างไรก็ตามขณะนี้ยังไม่มีรายการว่าบิ๊กล็อต SSP ในครั้งนี้ใครเป็นผู้ทำรายการ แต่มีแหล่งข่าวรายหนึ่ง ระบุว่า กลุ่มนายแพทย์พงศ์ศักดิ์ ธรรมธัชอารี นักลงทุนรายใหญ่ และนายสุระ คณิตทวีกุล เป็นประธานเจ้าหน้าที่บริหาร บริษัท คอมเซเว่น จำกัด (มหาชน) หรือ COM7 มีส่วนในการทำรายการซื้อบิ๊กล็อตดังกล่าว
ทั้งนี้หากมีความคืบหน้าในประเด็นดังกล่าวเพิ่มเติม “ข่าวหุ้นธุรกิจออนไลน์” จะรายงานให้ทราบในครั้งต่อไป